Cuneiform Tablet Kt c/k 1147 (AKT 9a 18)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma bu-zu-ta-a-ma a-na a-šùr-e-mu-qí qí-bi-ma 1 ma-na KÙ.BABBAR a-na šu-ma-li-ba-a-šùr DUMU ku-úz-ku-zi-im a-na bé-a-lim a-dí-in ṣa-ba-sú-ma KÙ.BABBAR ša-áš-qí-il₅-šu ú ša nu-ùḫ-ša-tim u₄-mu-ša ma-al-ú ú ší-a-tí ša-áš-qí-il₅-ší a-ḫi a-ta a-li ba-áb-tí KÙ.BABBAR 1 GÍN i-ba-ší-ú i-ḫi-id-ma ki-ma a-wi-lu-tí-kà šé-ṣí-ma KÙ.BABBAR 10 ma-na ú 20 ma-na šé-bi-lam-ma li-ba-am dí-nam ú a-na a-ḫi-kà šu-pu-ur-ma KÙ.BABBAR ša li-bi-šu lu ší-im TÚG.ḪI-tí-a lu ší-im AN.NA-ki-a a-na kà-ni-iš{ki} lu-šé-bí-lam-ma ú a-ta a ma-nu-um šé-bi-lam a-na ší-bi-ku-nu lá tù-ša-lá-a ù KÙ.BABBAR ku-nu-ki ša e-zi-ba-ku-ni šé-bi-lam lá ta-áš a-na ša <gap>-<gap>-<gap>-<big_gap> mì-šu-um <big_gap> i-nu-mì É-šu <big_gap> DUMU a-šùr-be-el-a-wa-tim iḫ-bu-ul-kum mì-šu-um TÚG šu-a-tí lá ta-al-pu-ta-šu ú té-er-tí a-dí ší-ni-šu i-li-kà-kum šu-ma TÚG lá i-dí-na-kum e-ri-šu-ma a-na qá-tí-a i-dí-<gap> <gap>-at lu-qú-tí ša aḫ-ša-lim ir-dí-a-ku-ni mì-ma ú-ku-ul-tám lá ta-da-šu-um a-na-kam li-tí-šu e-pu-uš-ma ú-lá qé-ma-am ú-lá ṭí-da-am mì-ma ú-lá il₅-ma-ad ú 2 UDU i-na e-me-ri-a iṣ-ba-at-ma i-qí ú šu-ut ú-ku-ul-tám lá ú-lá-ma-da-ni a-wa-tí um-mì-a-nu-a ig-mu-ru-ma 10.5 ma-na.TA KÙ.BABBAR i-ṣé-ri-a il₅-qé-ú 5.5 ma-na.TA KÙ.BABBAR u₄-ma-ma il₅-qé-ú 5 ma-na.TA KÙ.BABBAR a-na u₄-me-e a-ša-qal ú a šu-mì-ku-nu i-na ta-ad-mì-qá-tim i-ṣé-ri-a il₅-ta-qé-ú a-ḫi a-ta i-ḫi-id-ma KÙ.BABBAR ma-lá i-<big_gap> <gap> ki-ma i-na ma-lá u₄-mì-a KÙ.BABBAR <gap> GÍN <gap> a-ša-ku-nu lu né-pu-uš